# **DECIZIA ETAPEI DE ÎNCADRARE**

## Nr. 3646 din 21.05.2018

**Actualizare acord de mediu nr. 6 din 09.04.2014**

**cu reeșalonarea lucrărilor pentru refacerea mediului în perioada 2018-2020**

Ca urmare a solicitării de emitere a actualizare a acordului de mediu adresate de SC BALEX GRUP SRL cu sediul în Bucureşti, sectorul 6, str. Drumul Sării, nr. 6, bl. V58, sc. 1, et. 3, ap. 14, înregistrată la APM Giurgiu cu nr. 3646/10.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.05.2018, nesolicitarea revizuirii raportului la evaluarea impactului asupra mediului și nici a studiului de evaluare adecvată şi actualizarea acordului de mediu nr. 6 din 09.04.2014, emis pentru proiectul **“Bazin piscicol cu extracţie agregate minerale şi împrejmuire Balastiera Poenari, bazin piscicol nr. 3**” propus a se realiza în amplasat în comuna Ulmi, sat Poenari, extravilan T59, număr cadstral 2138, CF 30876, judeţul Giurgiu, **cu lucrări de refacere a mediului aferente proiectului sus-menţionat**.

 Justificarea prezentei decizii:

**Motivul actualizării -** reeșalonarea lucrărilor de exploatare și a lucrărilor pentru refacerea mediului în perioada 2018-2020, după cum urmează:

|  |  |  |  |
| --- | --- | --- | --- |
| Nr. crt. | Lucrarea de refacere | 2018-2019 | 2019-2020 |
| Planificat | Planificat |
| Fizic | Valoric (lei) | Fizic | Valoric (lei) |
| 1. | Lucrări de înierbare şi plantare arbuşti | 1000 mp | 1000 | 1000 mp | 1000 |
| 2.  | Întreţinere drumuri tehnologice | 250 ml | 500 | 250 ml | 500 |
| 3. | Întreţinere taluzuri  | 500 mp | 500 | 500 mp | 500 |
| 4. | Alte lucrări de refacere mediu | - | 500 | - | 500 |

CONDIŢIILE DE REALIZARE A PROIECTULUI:

* respectarea legislaţiei de mediu în vigoare;
* respectarea prevederilor acordului de mediu nr. 6/09.04.2014;
* permiterea accesului reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;
* este interzisă evacuarea apelor uzate în cursurile de suprafaţă sau în subteran;
* deşeurile generate pe amplasament în timpul realizării proiectului se vor colecta şi vor fi gestionate de unităţi abilitate;
* evitarea poluărilor accidentale cu carburanţi şi lubrifianţi;
* se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
* programul de lucru în timpul execuţiei proiectului se va adapta astfel încât să nu creeze disconfort vecinătăţilor;
* se vor respecta prevederile STAS 10009-88 privind protecţia împotriva zgomotului şi vibraţiilor;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* transportul agregatelor minerale se va realiza prin acoperirea vehiculelor cu prelate, iar drumurile vor fi umezite periodic;
* respectarea prevederilor Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* la finalizarea proiectului se va anunţa Garda Naţională de Mediu – Serviciul Comisariatul Judeţean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare;

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.